title: Εκτελεστικός κανονισμός (ΕΕ) αριθ. 485/2013 της Επιτροπής, της 24ης Μαΐου 2013 , για την τροποποίηση του εκτελεστικού κανονισμού (ΕΕ) αριθ. 540/2011, όσον αφορά τους όρους έγκρισης των δραστικών ουσιών clothianidin, thiamethoxam και imidacloprid και για την απαγόρευση της χρήσης και πώλησης σπόρων που έχουν υποστεί επέμβαση με φυτοπροστατευτικά προϊόντα που περιέχουν αυτές τις δραστικές ουσίες  Κείμενο που παρουσιάζει ενδιαφέρον για τον ΕΟΧ

text:
               25.5.2013

               EL

               Επίσημη Εφημερίδα της Ευρωπαϊκής Ένωσης

               L 139/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 485/2013 ΤΗΣ ΕΠΙΤΡΟΠΉΣ
   της 24ης Μαΐου 2013
   για την τροποποίηση του εκτελεστικού κανονισμού (ΕΕ) αριθ. 540/2011, όσον αφορά τους όρους έγκρισης των δραστικών ουσιών clothianidin, thiamethoxam και imidacloprid και για την απαγόρευση της χρήσης και πώλησης σπόρων που έχουν υποστεί επέμβαση με φυτοπροστατευτικά προϊόντα που περιέχουν αυτές τις δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 21 παράγραφος 3 πρώτη περίπτωση, το άρθρο 49 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Οι δραστικές ουσίες clothianidin, thiamethoxam και imidacloprid καταχωρίστηκαν στο παράρτημα I της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (2), με τις οδηγίες της Επιτροπής 2006/41/ΕΚ (3), 2007/6/ΕΚ (4) και 2008/116/ΕΚ (5).

               (2)

               Η οδηγία 2010/21/ΕΕ της Επιτροπής (6) τροποποίησε το παράρτημα I της οδηγίας 91/414/ΕΟΚ όσον αφορά τους ιδιαίτερους όρους για τα νεονικοτινοειδή clothianidin, thiamethoxam και imidacloprid.

               (3)

               Οι δραστικές ουσίες που έχουν καταχωριστεί στο παράρτημα I της οδηγίας 91/414/ΕΟΚ θεωρείται ότι έχουν εγκριθεί δυνάμει του κανονισμού (ΕΚ) αριθ. 1107/2009 και απαριθμούνται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (7).

               (4)

               Την άνοιξη του 2012 δημοσιεύθηκαν νέα επιστημονικά στοιχεία σχετικά με τις υποθανατηφόρες επιπτώσεις των νεονικοτινοειδών στις μέλισσες. Η Επιτροπή, σύμφωνα με το άρθρο 21 παράγραφος 2 του κανονισμού (ΕΚ) αριθ. 1107/2009, ζήτησε από την Ευρωπαϊκή Αρχή για την Ασφάλεια των Τροφίμων (στη συνέχεια «η Αρχή») επιστημονική και τεχνική υποστήριξη για να εκτιμηθούν τα νέα στοιχεία και να επανεξεταστεί η αξιολόγηση κινδύνου των νεονικοτινοειδών, όσον αφορά τις επιπτώσεις τους στις μέλισσες.

               (5)

               Η Αρχή παρουσίασε τα πορίσματά της σχετικά με την αξιολόγηση της επικινδυνότητας για τις μέλισσες όσον αφορά τις ουσίες clothianidin, thiamethoxam και imidacloprid, στις 16 Ιανουαρίου 2013 (8).

               (6)

               Η Αρχή εντόπισε για ορισμένες καλλιέργειες υψηλή άμεση επικινδυνότητα για τις μέλισσες από φυτοπροστατευτικά προϊόντα που περιέχουν τις δραστικές ουσίες clothianidin, thiamethoxam ή imidacloprid. Συγκεκριμένα, η Αρχή εντόπισε υψηλό άμεσο κίνδυνο για τις μέλισσες από την έκθεση μέσω σκόνης, όσον αφορά διάφορες καλλιέργειες, από την κατανάλωση καταλοίπων σε μολυσμένη γύρη και νέκταρ, όσον αφορά ορισμένες καλλιέργειες, και από την έκθεση μέσω των υγρών σταγονόρροιας, όσον αφορά το καλαμπόκι. Επίσης, για διάφορες καλλιέργειες, δεν μπορούν να αποκλειστούν ανεπίτρεπτοι κίνδυνοι λόγω άμεσων ή χρόνιων επιδράσεων στην επιβίωση και ανάπτυξη της κυψέλης. Επιπλέον, η Αρχή εντόπισε μια σειρά κενών στα στοιχεία για κάθε μια από τις αξιολογούμενες καλλιέργειες. Συγκεκριμένα, όσον αφορά τους μακροχρόνιους κινδύνους για τις μέλισσες από την έκθεση σε σκόνη, από κατάλοιπα στη γύρη και το νέκταρ και από την έκθεση σε υγρά σταγονόρροιας.

               (7)

               Υπό το πρίσμα των νέων επιστημονικών και τεχνικών γνώσεων, η Επιτροπή έκρινε ότι υπάρχουν ενδείξεις ότι οι επιτρεπόμενες χρήσεις των ουσιών clothianidin, thiamethoxam και imidacloprid δεν ικανοποιούν πλέον τα κριτήρια έγκρισης που προβλέπει το άρθρο 4 του κανονισμού (ΕΚ) αριθ. 1107/2009, όσον αφορά τις επιπτώσεις τους στις μέλισσες, και ότι ο υψηλός κίνδυνος για τις μέλισσες δεν μπορεί να αποκλειστεί, εκτός αν επιβληθούν περαιτέρω περιορισμοί. Συγκεκριμένα, εν αναμονή της αξιολόγησης της Αρχής όσον αφορά χρήσεις επί φυλλωμάτων, η Επιτροπή έκρινε ότι ο κίνδυνος για τις μέλισσες από τις εφαρμογές σε φυλλώματα είναι παρόμοιος με τον κίνδυνο που εντόπισε η Αρχή για εφαρμογές επί των σπόρων και του εδάφους, λόγω της συστημικής μετατόπισης των δραστικών ουσιών clothianidin, thiamethoxam και imidacloprid μέσω του φυτού.

               (8)

               Η Επιτροπή κάλεσε τους κοινοποιούντες να υποβάλουν τις παρατηρήσεις τους.

               (9)

               Τα πορίσματα της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 15 Μαρτίου 2013 με τη μορφή έκθεσης ανασκόπησης της Επιτροπής για τις ουσίες clothianidin, thiamethoxam και imidacloprid.

               (10)

               Η Επιτροπή κατέληξε στο συμπέρασμα ότι ο υψηλός κίνδυνος για τις μέλισσες δεν μπορεί να αποκλειστεί, εκτός αν επιβληθούν περαιτέρω περιορισμοί.

               (11)

               Επιβεβαιώνεται ότι οι δραστικές ουσίες clothianidin, thiamethoxam και imidacloprid πρέπει να θεωρούνται εγκεκριμένες δυνάμει του κανονισμού (ΕΚ) αριθ. 1107/2009. Ωστόσο, για να ελαχιστοποιηθεί η έκθεση των μελισσών, είναι σκόπιμο να περιοριστούν οι χρήσεις αυτών των δραστικών ουσιών, να θεσπιστούν συγκεκριμένα μέτρα άμβλυνσης του κινδύνου για την προστασία των μελισσών και να περιοριστεί η χρήση των φυτοπροστατευτικών προϊόντων που περιέχουν αυτές τις δραστικές ουσίες από επαγγελματίες χρήστες. Συγκεκριμένα, χρήσεις όπως η εφαρμογή σε σπόρους και στο έδαφος φυτοπροστατευτικών προϊόντων που περιέχουν clothianidin, thiamethoxam ή imidacloprid θα πρέπει να απαγορευτούν για καλλιέργειες που προσελκύουν μέλισσες και για τα δημητριακά, εκτός των χρήσεων σε θερμοκήπια και σε χειμερινά δημητριακά. Εφαρμογές επί φυλλωμάτων με φυτοπροστατευτικά προϊόντα που περιέχουν clothianidin, thiamethoxam ή imidacloprid θα πρέπει να απαγορευτούν για καλλιέργειες που προσελκύουν μέλισσες και για τα δημητριακά, με εξαίρεση τις χρήσεις σε θερμοκήπια και τις χρήσεις μετά την ανθοφορία. Καλλιέργειες που συλλέγονται πριν από την ανθοφορία δεν θεωρούνται ελκυστικές για μέλισσες.

               (12)

               Όσον αφορά τις εφαρμογές των ουσιών clothianidin, thiamethoxam ή imidacloprid που μπορούν να επιτρέπονται στο πλαίσιο του παρόντος κανονισμού, είναι σκόπιμο να ζητηθούν περαιτέρω στοιχεία επιβεβαίωσης.

               (13)

               Επομένως, ο εκτελεστικός κανονισμός (ΕΕ) αριθ. 540/2011 πρέπει να τροποποιηθεί αναλόγως.

               (14)

               Έχουν εντοπιστεί κίνδυνοι για τις μέλισσες από σπόρους στους οποίους έχει γίνει επέμβαση, συγκεκριμένα από την έκθεση μέσω σκόνης, όσον αφορά διάφορες καλλιέργειες, από την κατανάλωση καταλοίπων σε μολυσμένη γύρη και νέκταρ, όσον αφορά ορισμένες καλλιέργειες, και από την έκθεση μέσω των υγρών σταγονόρροιας, όσον αφορά το καλαμπόκι. Λαμβάνοντας υπόψη αυτούς τους κινδύνους που συνδέονται με τη χρήση σπόρων που έχουν υποστεί επέμβαση, η χρήση και η διάθεση στην αγορά σπόρων που έχουν υποστεί επέμβαση με φυτοπροστατευτικά προϊόντα που περιέχουν clothianidin, thiamethoxam ή imidacloprid θα πρέπει να απαγορευτούν για σπόρους καλλιεργειών που προσελκύουν μέλισσες και για σπόρους δημητριακών, εκτός από τα χειμερινά δημητριακά και τους σπόρους που χρησιμοποιούνται σε θερμοκήπια.

               (15)

               Στα κράτη μέλη θα πρέπει να δοθεί επαρκής χρόνος για την ανάκληση των αδειών κυκλοφορίας φυτοπροστατευτικών προϊόντων που περιέχουν τις ουσίες clothianidin, thiamethoxam ή imidacloprid.

               (16)

               Για φυτοπροστατευτικά προϊόντα που περιέχουν clothianidin, thiamethoxam ή imidacloprid, όταν τα κράτη μέλη παραχωρούν περίοδο χάριτος δυνάμει του άρθρου 46 του κανονισμού (ΕΚ) αριθ. 1107/2009, η περίοδος αυτή θα πρέπει να λήγει το αργότερο στις 30 Νοεμβρίου 2013. Εντός δύο ετών από την ημερομηνία έναρξης ισχύος του παρόντος κανονισμού, η Επιτροπή θα προβεί, χωρίς αδικαιολόγητη καθυστέρηση, σε επανεξέταση των νέων επιστημονικών στοιχείων που έχει λάβει.

               (17)

               Σύμφωνα με το άρθρο 36 παράγραφος 3 του κανονισμού (ΕΚ) αριθ. 1107/2009, τα κράτη μέλη μπορούν, υπό ορισμένες συνθήκες, να επιβάλουν επιπλέον μέτρα άμβλυνσης του κινδύνου ή περιορισμούς στη διάθεση στην αγορά ή τη χρήση φυτοπροστατευτικών προϊόντων που περιέχουν τις ουσίες clothianidin, thiamethoxam ή imidacloprid. Όσον αφορά τη διάθεση στην αγορά και τη χρήση σπόρων που έχουν υποστεί επέμβαση με φυτοπροστατευτικά προϊόντα που περιέχουν τις ουσίες clothianidin, thiamethoxam ή imidacloprid, ο κανονισμός (ΕΚ) αριθ. 1107/2009 προβλέπει τη δυνατότατα των κρατών μελών να λαμβάνουν έκτακτα μέτρα σύμφωνα με το άρθρο 71 του εν λόγω κανονισμού.

               (18)

               Η απαγόρευση της διάθεσης στην αγορά σπόρων που έχουν υποστεί επέμβαση θα πρέπει να εφαρμοστεί μόνον από την 1η Δεκεμβρίου 2013 και εξής, ούτως ώστε να παρέχεται επαρκής μεταβατική περίοδος. Τα εθνικά ενδιάμεσα μέτρα προστασίας που έχουν ήδη ληφθεί σύμφωνα με το άρθρο 71 του κανονισμού (ΕΚ) αριθ. 1107/2009 μπορούν να διατηρούνται έως την ανωτέρω ημερομηνία σύμφωνα με το άρθρο 71 παράγραφος 3 του εν λόγω κανονισμού.

               (19)

               Οι σπόροι που έχουν υποστεί επέμβαση με φυτοπροστατευτικά προϊόντα που περιέχουν τις ουσίες clothianidin, thiamethoxam ή imidacloprid, οι οποίοι υπόκεινται στους περιορισμούς που αναφέρονται στο άρθρο 1 του κανονισμού, μπορούν να χρησιμοποιούνται για πειράματα ή δοκιμές για σκοπούς έρευνας ή ανάπτυξης σύμφωνα με το άρθρο 54 του κανονισμού (ΕΚ) αριθ. 1107/2009.

               (20)

               Η μόνιμη επιτροπή για την τροφική αλυσίδα και την υγεία των ζώων δεν εξέφερε γνώμη. Κρίθηκε αναγκαία η έκδοση εκτελεστικής πράξης και ο πρόεδρος υπέβαλε σχέδιο εκτελεστικής πράξης στην επιτροπή προσφυγών για περαιτέρω εξέταση. Η επιτροπή προσφυγών δεν εξέδωσε γνώμη,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση στον εκτελεστικό κανονισμό (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα I του παρόντος κανονισμού.
   Άρθρο 2
   Απαγόρευση της διάθεσης στην αγορά σπόρων που έχουν υποστεί επέμβαση
   Οι σπόροι καλλιεργειών που απαριθμούνται στο παράρτημα II, οι οποίοι έχουν υποστεί επέμβαση με φυτοπροστατευτικά προϊόντα που περιέχουν clothianidin, thiamethoxam ή imidacloprid, δεν χρησιμοποιούνται ή διατίθενται στην αγορά, με εξαίρεση τους σπόρους που χρησιμοποιούνται σε θερμοκήπια.
   Άρθρο 3
   Μεταβατικά μέτρα
   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, εφόσον είναι απαραίτητο, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες clothianidin, thiamethoxam ή imidacloprid ως δραστικές ουσίες πριν από τις 30 Σεπτεμβρίου 2013.
   Άρθρο 4
   Περίοδος χάριτος
   Τυχόν περίοδος χάριτος την οποία παραχωρούν τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι όσο το δυνατόν συντομότερη και εκπνέει στις 30 Νοεμβρίου 2013 το αργότερο.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει και εφαρμόζεται την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 2 εφαρμόζεται από την 1η Δεκεμβρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 187 της 8.7.2006, σ. 24.

      (4)  ΕΕ L 43 της 15.2.2007, σ. 13.

      (5)  ΕΕ L 337 της 16.12.2008, σ. 86.

      (6)  ΕΕ L 65 της 13.3.2010, σ. 27.

      (7)  ΕΕ L 153 της 11.6.2011, σ. 1.

      (8)  Ευρωπαϊκή Αρχή για την Ασφάλεια των Τροφίμων· Συμπεράσματα σχετικά με την επιστημονική επανεξέταση της εκτίμησης επικινδυνότητας από φυτοπροστατευτικά προϊόντα όσον αφορά τη δραστική ουσία clothianidin. Δελτίο EFSA 2013· 11(1):3066. [58 σ.] doi:10.2903/j.efsa.2013.3066.
   Συμπεράσματα σχετικά με την επιστημονική επανεξέταση της εκτίμησης επικινδυνότητας από φυτοπροστατευτικά προϊόντα όσον αφορά τη δραστική ουσία imidacloprid. Δελτίο EFSA 2013· 11(1):3068. [55 σελ..] doi:10.2903/j.efsa.2013.
   Συμπεράσματα σχετικά με την επιστημονική επανεξέταση της εκτίμησης επικινδυνότητας από φυτοπροστατευτικά προϊόντα όσον αφορά τη δραστική ουσία thiamethoxam. Δελτίο EFSA 2013· 11(1):3067. [68 σ.] doi:10.2903/j.efsa.2013.3067. Διαθέσιμο στη διεύθυνση: www.efsa.europa.eu/efsajournal.htm

      ΠΑΡΑΡΤΗΜΑ I

         Τροποποιήσεις του εκτελεστικού κανονισμού (ΕΕ) αριθ. 540/2011

                  1.

                  Η στήλη «Ειδικές διατάξεις» της σειράς 121, Clothianidin, στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από το ακόλουθο κείμενο:
                  «ΜΕΡΟΣ A
                  Επιτρέπονται μόνο επαγγελματικές χρήσεις ως εντομοκτόνου.
                  Χρήσεις για εφαρμογή σε σπόρους ή στο έδαφος δεν επιτρέπονται για τα ακόλουθα δημητριακά, όταν τα δημητριακά αυτά σπέρνονται από τον Ιανουάριο έως τον Ιούνιο:
                  κριθάρι, κεχρί, βρώμη, ρύζι, σίκαλη, σόργο, τριτικάλι, σίτος.
                  Δεν επιτρέπονται οι εφαρμογές σε φυλλώματα για τα ακόλουθα δημητριακά:
                  κριθάρι, κεχρί, βρώμη, ρύζι, σίκαλη, σόργο, τριτικάλι, σίτος.
                  Χρήσεις για εφαρμογές σε σπόρους, στο έδαφος ή σε φυλλώματα δεν επιτρέπονται για τις ακόλουθες καλλιέργειες, με εξαίρεση χρήσεις σε θερμοκήπια και εφαρμογές σε φυλλώματα μετά την ανθοφορία:

                              μηδική (Medicago sativa)

                              αμύγδαλα (Prunus amygdalus· P. communis· Amygdalus communis)

                              γλυκάνισος (Pimpinella anisum)· αστεροειδής γλυκάνισος (Illicium verum)· κύμινο (Carum carvi)· κορίανδρος (Coriandrum sativum)· κύμινο (Cuminum cyminum)· μάραθος (Foeniculum vulgare)· καρποί αρκεύθου (Juniperus communis)

                              μήλα (Malus pumila· M. sylvestris· M. communis· Pyrus malus)

                              βερίκοκκα (Prunus armeniaca)

                              αβοκάντο (Persea americana)

                              μπανάνες (Musa sapientum· M. cavendishii· M. nana)

                              φασόλια (Phaseolus spp.)

                              βατόμουρα (Rubus fruticosus)

                              Μύρτιλλα, ευρωπαϊκά μύρτιλλα, αγριομύρτιλλα (Vaccinium myrtillus)· αμερικανικά μύρτιλλα (V. corymbosum)

                              κουκιά, λαθούρια, (Vicia faba var. Major· var. Equina· var. Minor)

                              φαγόπυρο (Fagopyrum esculentum)

                              χαρούπια, χαρουπιά, (Ceratonia siliqua)

                              σπέρμα σελλικυπρίου (Ricinus communis)

                              βύσσινα, κεράσια (Prunus avium)

                              κάστανα (Castanea spp.)

                              ρεβύθια (Cicer arietinum)

                              κόκκινες καυτερές πιπεριές (Capsicum frutescens· C. annuum)· μπαχάρι, πιπέρι Ιαμαϊκής (Pimenta officinalis)

                              τριφύλλι (Trifolium spp.)

                              καφές, (Coffea spp. arabica, robusta, liberica)

                              βαμβακόσπορος (Gossypium spp.)

                              μαυρομάτικα φασόλια (Vigna unguiculata)

                              βακκίνιο το μακρόκαρπο (Vaccinium macrocarpon)· βακκίνιο το οξύκοκκο (Vaccinum oxycoccus)

                              αγγούρια (Cucumis sativus)

                              φραγκοστάφυλα μαύρα (Ribes nigrum)· κόκκινα και λευκά (R. rubrum)

                              χουρμάδες (Phoenix dactylifera)

                              καρποί σαμπούκου (Sambucus nigra)

                              πράσινα φραγκοστάφυλα (Ribes uva-crispa)

                              γκρέιπ-φρουτ (C. paradisi)

                              σταφύλια (Vitis vinifera)

                              αραχίδες (Arachis hypogea)

                              φουντούκια (Corylus avellana)

                              κάνναβη (Cannabis sativa)

                              ιαπωνική τριανταφυλλιά (Rosa rugosa)

                              ακτινίδια (Actinidia chinensis)

                              ψυχανθή: λωτός ο κερατιοφόρος (Lotus corniculatus)· λεσπεδησία η γραμμωτή (Lespedeza spp.)· πουεραρία η θουμβέργιος (Pueraria lobata)· σεσμπάνια (Sesbania spp.)· ονοβρύχις (Onobrychis sativa)· ηδύσαρο (Hedysarum coronarium)

                              λεμόνια και γλυκολέμονα (Citrus limon)· ξινολέμονο (C. aurantiifolia)· γλυκολέμονο (C. limetta)

                              φακές (Lens esculenta· Ervum lens)

                              λιναρόσπορος (Linum usitatissimum)

                              λούπινα (Lupinus spp.)

                              αραβόσιτος, καλαμπόκι (Zea mays)

                              πεπονόσποροι (Cucumis melo)

                              σπέρματα σιναπιού: λευκό σινάπι (Brassica nigra· B. hirta· Sinapis alba)· μαύρο σινάπι (Brassica nigra· Sinapis nigra)

                              μπάμιες (Abelmoschus esculentus· Hibiscus esculentus)

                              ελιές (Olea europaea)

                              πορτοκάλια: γλυκά πορτοκάλια (Citrus sinensis)· νεράτζια (C. aurantium)

                              ροδάκινα και νεκταρίνια (Prunus persica· Amygdalus persica· Persica laevis)

                              αχλάδια (Pyrus communis)

                              αρακάς (Pisum sativum)· κτηνοτροφικά μπιζέλια (P. arvense)

                              δυόσμος (Mentha spp.: M. piperita)

                              διόσπυρος (Diospyros kaki: D. virginiana)

                              φυστίκια (Pistacia vera)

                              δαμάσκηνα και αγριοδαμάσκηνα τζάνερα, μιραμπέλ, κορόμηλα (Prunus domestica)· τσάπουρνα (P. spinosa)

                              μηκωνόσπορος (Papaver somniferum)

                              κολοκύθες και κολοκύθια διαφόρων ειδών (Cucurbita spp.)

                              πύρεθρο (Chrysanthemum cinerariifolium)

                              κυδώνι (Cydonia oblonga· C. vulgaris· C. japonica)

                              κραμβόσποροι (Brassica napus var. oleifera)

                              σμέουρα (Rubus idaeus)

                              σπέρμα κνήκου (Carthamus tinctorius)

                              ορνιθόπους ο ήμερος (Ornithopus sativus)

                              σησαμόσπορος (Sesamum indicum)

                              σπέρματα σόγιας (Glycine soja)

                              μπαχαρικά: δάφνη (Laurus nobilis)· σπόρος άνηθου (Anethum graveolens)· σπόρος μοσχοσίταρου (Trigonella foenumgraecum)· κρόκος (Crocus sativus)· θυμάρι (Thymus vulgaris)· κουρκουμάς (Curcuma longa)

                              φράουλες (Fragaria spp.)

                              ηλιόσπορος (Helianthus annuus)

                              μανταρίνια (Citrus tangerina)· μανταρίνια (Citrus reticulata)· κλημεντίντες (C. unshiu)·

                              γογγύλια και αγριογογγύλια (Brassica rapa var. rapifera και oleifera spp.)

                              ανοιξιάτικος/κοινός βίκος (Vicia sativa)

                              σκορζονέρες (Scorzonera hispanica)

                              καρύδια (Jugland spp.: J. regia)

                              καρπούζια (Citrullus vulgaris)

                              διακοσμητικά φυτά που ανθοφορούν το έτος εφαρμογής.

                        ΜΕΡΟΣ B
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία clothianidin, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 27 Ιανουαρίου 2006, και τα συμπεράσματα της προσθήκης της έκθεσης ανασκόπησης για την ουσία clothianidin, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Μαρτίου 2013.
                  Σ’ αυτή τη γενική αξιολόγηση, τα κράτη μέλη αποδίδουν ιδιαίτερη προσοχή:

                              —

                              στην προστασία των υπόγειων υδάτων, εάν η δραστική ουσία εφαρμόζεται σε περιοχές με ευπαθές έδαφος και/ή κλιματικές συνθήκες,

                              —

                              στον κίνδυνο που διατρέχουν τα σποροφάγα πτηνά και τα θηλαστικά όταν η ουσία χρησιμοποιείται ως απολυμαντικό σπόρων.

                        Τα κράτη μέλη εξασφαλίζουν ότι:

                              —

                              η κάλυψη της επιφάνειας των σπόρων εκτελείται μόνον σε επαγγελματικές εγκαταστάσεις επεξεργασίας σπόρων. Οι εγκαταστάσεις αυτές εφαρμόζουν τις βέλτιστες διαθέσιμες τεχνικές, ώστε να εξασφαλίζεται ότι μπορεί να ελαχιστοποιηθεί η δημιουργία νεφών σκόνης κατά την αποθήκευση, τη μεταφορά και την εφαρμογή,

                              —

                              χρησιμοποιείται κατάλληλος εξοπλισμός γραμμικής σποράς, έτσι ώστε να εξασφαλίζεται υψηλός βαθμός ενσωμάτωσης στο έδαφος, ελαχιστοποίηση της διαφυγής και ελαχιστοποίηση της δημιουργίας νεφών σκόνης,

                              —

                              οι όροι έγκρισης περιλαμβάνουν, όπου ενδείκνυται, μέτρα άμβλυνσης του κινδύνου για την προστασία των μελισσών,

                              —

                              εφαρμόζονται, κατά περίπτωση, προγράμματα παρακολούθησης για την επαλήθευση της πραγματικής μόλυνσης των μελισσών από την ουσία clothianidin σε περιοχές που χρησιμοποιούν εκτενώς οι συλλέκτριες μέλισσες ή οι μελισσοκόμοι, κατά περίπτωση.

                        Οι όροι χρήσης περιλαμβάνουν την εφαρμογή μέτρων άμβλυνσης του κινδύνου, κατά περίπτωση.
                  Ο κοινοποιών υποβάλλει επιβεβαιωτικές πληροφορίες σχετικά με:

                              α)

                              τον κίνδυνο για επικονιαστές εκτός των μελισσών·

                              β)

                              τον κίνδυνο για μέλισσες που συλλέγουν νέκταρ ή γύρη σε διαδοχικές καλλιέργειες·

                              γ)

                              το ενδεχόμενο πρόσληψης μέσω των ριζών κατά την ανθοφορία·

                              δ)

                              τον κίνδυνο για τις μέλισσες που συλλέγουν μελιτώδεις εκκρίσεις εντόμων·

                              ε)

                              την πιθανή έκθεση σε σταγονόρροια και τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω αυτής της έκθεσης·

                              στ)

                              την πιθανή έκθεση σε διασκορπισμό σκόνης μετά την εφαρμογή και τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω αυτής της έκθεσης·

                              ζ)

                              τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω τροφής με μολυσμένη γύρη και νέκταρ.

                        Ο κοινοποιών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Δεκεμβρίου 2014.».

                  2.

                  Η στήλη «Ειδικές διατάξεις» της σειράς 140, Thiamethoxam, στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από το ακόλουθο κείμενο:
                  «ΜΕΡΟΣ A
                  Επιτρέπονται μόνο επαγγελματικές χρήσεις ως εντομοκτόνου.
                  Χρήσεις για εφαρμογή σε σπόρους ή στο έδαφος δεν επιτρέπονται για τα ακόλουθα δημητριακά, όταν τα δημητριακά αυτά σπέρνονται από τον Ιανουάριο έως τον Ιούνιο:
                  κριθάρι, κεχρί, βρώμη, ρύζι, σίκαλη, σόργο, τριτικάλι, σίτος.
                  Δεν επιτρέπονται οι εφαρμογές σε φυλλώματα για τα ακόλουθα δημητριακά:
                  κριθάρι, κεχρί, βρώμη, ρύζι, σίκαλη, σόργο, τριτικάλι, σίτος.
                  Χρήσεις για εφαρμογές σε σπόρους, στο έδαφος ή σε φυλλώματα δεν επιτρέπονται για τις ακόλουθες καλλιέργειες, με εξαίρεση χρήσεις σε θερμοκήπια και εφαρμογές σε φυλλώματα μετά την ανθοφορία:

                              μηδική (Medicago sativa)

                              αμύγδαλα (Prunus amygdalus· P. communis· Amygdalus communis)

                              γλυκάνισος (Pimpinella anisum)· αστεροειδής γλυκάνισος (Illicium verum)· κύμινο (Carum carvi)· κορίανδρος (Coriandrum sativum)· κύμινο (Cuminum cyminum)· μάραθος (Foeniculum vulgare)· καρποί αρκεύθου (Juniperus communis)

                              μήλα (Malus pumila· M. sylvestris· M. communis· Pyrus malus)

                              βερίκοκκα (Prunus armeniaca)

                              αβοκάντο (Persea americana)

                              μπανάνες (Musa sapientum· M. cavendishii· M. nana)

                              φασόλια (Phaseolus spp.)

                              βατόμουρα (Rubus fruticosus)

                              Μύρτιλλα, ευρωπαϊκά μύρτιλλα, αγριομύρτιλλα (Vaccinium myrtillus)· αμερικανικά μύρτιλλα (V. corymbosum)

                              κουκιά, λαθούρια, (Vicia faba var. Major· var. Equina· var. Minor)

                              φαγόπυρο (Fagopyrum esculentum)

                              χαρούπια, χαρουπιά, (Ceratonia siliqua)

                              σπέρμα σελλικυπρίου (Ricinus communis)

                              βύσσινα, κεράσια (Prunus avium)

                              κάστανα (Castanea spp.)

                              ρεβύθια (Cicer arietinum)

                              κόκκινες καυτερές πιπεριές (Capsicum frutescens· C. annuum)· μπαχάρι, πιπέρι Ιαμαϊκής (Pimenta officinalis)

                              τριφύλλι (Trifolium spp.)

                              καφές, (Coffea spp. arabica, robusta, liberica)

                              βαμβακόσπορος (Gossypium spp.)

                              μαυρομάτικα φασόλια (Vigna unguiculata)

                              βακκίνιο το μακρόκαρπο (Vaccinium macrocarpon)· βακκίνιο το οξύκοκκο (Vaccinum oxycoccus)

                              αγγούρια (Cucumis sativus)

                              φραγκοστάφυλα μαύρα (Ribes nigrum)· κόκκινα και λευκά (R. rubrum)

                              χουρμάδες (Phoenix dactylifera)

                              καρποί σαμπούκου (Sambucus nigra)

                              πράσινα φραγκοστάφυλα (Ribes uva-crispa)

                              γκρέιπ-φρουτ (C. paradisi)

                              σταφύλια (Vitis vinifera)

                              αραχίδες (Arachis hypogea)

                              φουντούκια (Corylus avellana)

                              κάνναβη (Cannabis sativa)

                              ιαπωνική τριανταφυλλιά (Rosa rugosa)

                              ακτινίδια (Actinidia chinensis)

                              ψυχανθή: λωτός ο κερατιοφόρος (Lotus corniculatus)· λεσπεδησία η γραμμωτή (Lespedeza spp.)· πουεραρία η θουμβέργιος (Pueraria lobata)· σεσμπάνια (Sesbania spp.)· ονοβρύχις (Onobrychis sativa)· ηδύσαρο (Hedysarum coronarium)

                              λεμόνια και γλυκολέμονα (Citrus limon)· ξινολέμονο (C. aurantiifolia)· γλυκολέμονο (C. limetta)

                              φακές (Lens esculenta· Ervum lens)

                              λιναρόσπορος (Linum usitatissimum)

                              λούπινα (Lupinus spp.)

                              αραβόσιτος, καλαμπόκι (Zea mays)

                              πεπονόσποροι (Cucumis melo)

                              σπέρματα σιναπιού: λευκό σινάπι (Brassica nigra· B. hirta· Sinapis alba)· μαύρο σινάπι (Brassica nigra· Sinapis nigra)

                              μπάμιες (Abelmoschus esculentus· Hibiscus esculentus)

                              ελιές (Olea europaea)

                              πορτοκάλια: γλυκά πορτοκάλια (Citrus sinensis)· νεράτζια (C. aurantium)

                              ροδάκινα και νεκταρίνια (Prunus persica· Amygdalus persica· Persica laevis)

                              αχλάδια (Pyrus communis)

                              αρακάς (Pisum sativum)· κτηνοτροφικά μπιζέλια (P. arvense)

                              δυόσμος (Mentha spp.: M. piperita)

                              διόσπυρος (Diospyros kaki: D. virginiana)

                              φυστίκια (Pistacia vera)

                              δαμάσκηνα και αγριοδαμάσκηνα τζάνερα, μιραμπέλ, κορόμηλα (Prunus domestica)· τσάπουρνα (P. spinosa)

                              μηκωνόσπορος (Papaver somniferum)

                              κολοκύθες και κολοκύθια διαφόρων ειδών (Cucurbita spp.)

                              πύρεθρο (Chrysanthemum cinerariifolium)

                              κυδώνι (Cydonia oblonga· C. vulgaris· C. japonica)

                              κραμβόσποροι (Brassica napus var. oleifera)

                              σμέουρα (Rubus idaeus)

                              σπέρμα κνήκου (Carthamus tinctorius)

                              ορνιθόπους ο ήμερος (Ornithopus sativus)

                              σησαμόσπορος (Sesamum indicum)

                              σπέρματα σόγιας (Glycine soja)

                              μπαχαρικά: δάφνη (Laurus nobilis)· σπόρος άνηθου (Anethum graveolens)· σπόρος μοσχοσίταρου (Trigonella foenumgraecum)· κρόκος (Crocus sativus)· θυμάρι (Thymus vulgaris)· κουρκουμάς (Curcuma longa)

                              φράουλες (Fragaria spp.)

                              ηλιόσπορος (Helianthus annuus)

                              μανταρίνια (Citrus tangerina)· μανταρίνια (Citrus reticulata)· κλημεντίντες (C. unshiu)·

                              γογγύλια και αγριογογγύλια (Brassica rapa var. rapifera και oleifera spp.)

                              ανοιξιάτικος/κοινός βίκος (Vicia sativa)

                              σκορζονέρες (Scorzonera hispanica)

                              καρύδια (Jugland spp.: J. regia)

                              καρπούζια (Citrullus vulgaris)

                              διακοσμητικά φυτά που ανθοφορούν το έτος εφαρμογής.

                        ΜΕΡΟΣ B
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία thiamethoxam και, ιδίως, τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 14 Ιουλίου 2006, και τα συμπεράσματα της προσθήκης της έκθεσης ανασκόπησης για την ουσία thiamethoxam, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Μαρτίου 2013.
                  Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:

                              —

                              στο ενδεχόμενο μόλυνσης των υπόγειων υδάτων, ιδίως από τη δραστική ουσία και τους μεταβολίτες της NOA 459602, SYN 501406 και CGA 322704, όταν αυτή η δραστική ουσία χρησιμοποιείται σε περιοχές με ευπαθές έδαφος και/ή ευπαθείς κλιματολογικές συνθήκες,

                              —

                              στην προστασία των υδρόβιων οργανισμών,

                              —

                              στον μακροπρόθεσμο κίνδυνο για τα μικρά χορτοφάγα ζώα, εάν η ουσία χρησιμοποιείται για επεξεργασία σπόρων.

                        Τα κράτη μέλη εξασφαλίζουν ότι:

                              —

                              η κάλυψη της επιφάνειας των σπόρων εκτελείται μόνον σε επαγγελματικές εγκαταστάσεις επεξεργασίας σπόρων. Οι εγκαταστάσεις αυτές εφαρμόζουν τις βέλτιστες διαθέσιμες τεχνικές, ώστε να εξασφαλίζεται ότι μπορεί να ελαχιστοποιηθεί η δημιουργία νεφών σκόνης κατά την αποθήκευση, τη μεταφορά και την εφαρμογή,

                              —

                              χρησιμοποιείται κατάλληλος εξοπλισμός γραμμικής σποράς, έτσι ώστε να εξασφαλίζεται υψηλός βαθμός ενσωμάτωσης στο έδαφος, ελαχιστοποίηση της διαφυγής και ελαχιστοποίηση της δημιουργίας νεφών σκόνης,

                              —

                              οι όροι έγκρισης περιλαμβάνουν, όπου ενδείκνυται, μέτρα άμβλυνσης του κινδύνου για την προστασία των μελισσών,

                              —

                              εφαρμόζονται, κατά περίπτωση, προγράμματα παρακολούθησης για την επαλήθευση της πραγματικής μόλυνσης των μελισσών από την ουσία thiamethoxam σε περιοχές που χρησιμοποιούν εκτενώς οι συλλέκτριες μέλισσες ή οι μελισσοκόμοι, κατά περίπτωση.

                        Οι όροι χρήσης περιλαμβάνουν την εφαρμογή μέτρων άμβλυνσης του κινδύνου, κατά περίπτωση.
                  Ο κοινοποιών υποβάλλει επιβεβαιωτικές πληροφορίες σχετικά με:

                              α)

                              τον κίνδυνο για επικονιαστές εκτός των μελισσών·

                              β)

                              τον κίνδυνο για μέλισσες που συλλέγουν νέκταρ ή γύρη σε διαδοχικές καλλιέργειες·

                              γ)

                              το ενδεχόμενο πρόσληψης μέσω των ριζών κατά την ανθοφορία·

                              δ)

                              τον κίνδυνο για τις μέλισσες που συλλέγουν μελιτώδεις εκκρίσεις εντόμων·

                              ε)

                              την πιθανή έκθεση σε σταγονόρροια και τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω αυτής της έκθεσης·

                              στ)

                              την πιθανή έκθεση σε διασκορπισμό σκόνης μετά την εφαρμογή και τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω αυτής της έκθεσης·

                              ζ)

                              τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω τροφής με μολυσμένη γύρη και νέκταρ.

                        Ο κοινοποιών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Δεκεμβρίου 2014.».

                  3.

                  Η στήλη «Ειδικές διατάξεις» της σειράς 216, Imidacloprid, στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 αντικαθίσταται από το ακόλουθο κείμενο:
                  «ΜΕΡΟΣ A
                  Επιτρέπονται μόνο επαγγελματικές χρήσεις ως εντομοκτόνου.
                  Χρήσεις για εφαρμογή σε σπόρους ή στο έδαφος δεν επιτρέπονται για τα ακόλουθα δημητριακά, όταν τα δημητριακά αυτά σπέρνονται από τον Ιανουάριο έως τον Ιούνιο:
                  κριθάρι, κεχρί, βρώμη, ρύζι, σίκαλη, σόργο, τριτικάλι, σίτος.
                  Δεν επιτρέπονται οι εφαρμογές σε φυλλώματα για τα ακόλουθα δημητριακά:
                  κριθάρι, κεχρί, βρώμη, ρύζι, σίκαλη, σόργο, τριτικάλι, σίτος.
                  Χρήσεις για εφαρμογές σε σπόρους, στο έδαφος ή σε φυλλώματα δεν επιτρέπονται για τις ακόλουθες καλλιέργειες, με εξαίρεση χρήσεις σε θερμοκήπια και εφαρμογές σε φυλλώματα μετά την ανθοφορία:

                              μηδική (Medicago sativa)

                              αμύγδαλα (Prunus amygdalus· P. communis· Amygdalus communis)

                              γλυκάνισος (Pimpinella anisum)· αστεροειδής γλυκάνισος (Illicium verum)· κύμινο (Carum carvi)· κορίανδρος (Coriandrum sativum)· κύμινο (Cuminum cyminum)· μάραθος (Foeniculum vulgare)· καρποί αρκεύθου (Juniperus communis)

                              μήλα (Malus pumila· M. sylvestris· M. communis· Pyrus malus)

                              βερίκοκκα (Prunus armeniaca)

                              αβοκάντο (Persea americana)

                              μπανάνες (Musa sapientum· M. cavendishii· M. nana)

                              φασόλια (Phaseolus spp.)

                              βατόμουρα (Rubus fruticosus)

                              Μύρτιλλα, ευρωπαϊκά μύρτιλλα, αγριομύρτιλλα (Vaccinium myrtillus)· αμερικανικά μύρτιλλα (V. corymbosum)

                              κουκιά, λαθούρια, (Vicia faba var. Major· var. Equina· var. Minor)

                              φαγόπυρο (Fagopyrum esculentum)

                              χαρούπια, χαρουπιά, (Ceratonia siliqua)

                              σπέρμα σελλικυπρίου (Ricinus communis)

                              βύσσινα, κεράσια (Prunus avium)

                              κάστανα (Castanea spp.)

                              ρεβύθια (Cicer arietinum)

                              κόκκινες καυτερές πιπεριές (Capsicum frutescens· C. annuum)· μπαχάρι, πιπέρι Ιαμαϊκής (Pimenta officinalis)

                              τριφύλλι (Trifolium spp.)

                              καφές, (Coffea spp. arabica, robusta, liberica)

                              βαμβακόσπορος (Gossypium spp.)

                              μαυρομάτικα φασόλια (Vigna unguiculata)

                              βακκίνιο το μακρόκαρπο (Vaccinium macrocarpon)· βακκίνιο το οξύκοκκο (Vaccinum oxycoccus)

                              αγγούρια (Cucumis sativus)

                              φραγκοστάφυλα μαύρα (Ribes nigrum)· κόκκινα και λευκά (R. rubrum)

                              χουρμάδες (Phoenix dactylifera)

                              καρποί σαμπούκου (Sambucus nigra)

                              πράσινα φραγκοστάφυλα (Ribes uva-crispa)

                              γκρέιπ-φρουτ (C. paradisi)

                              σταφύλια (Vitis vinifera)

                              αραχίδες (Arachis hypogea)

                              φουντούκια (Corylus avellana)

                              κάνναβη (Cannabis sativa)

                              ιαπωνική τριανταφυλλιά (Rosa rugosa)

                              ακτινίδια (Actinidia chinensis)

                              ψυχανθή: λωτός ο κερατιοφόρος (Lotus corniculatus)· λεσπεδησία η γραμμωτή (Lespedeza spp.)· πουεραρία η θουμβέργιος (Pueraria lobata)· σεσμπάνια (Sesbania spp.)· ονοβρύχις (Onobrychis sativa)· ηδύσαρο (Hedysarum coronarium)

                              λεμόνια και γλυκολέμονα (Citrus limon)· ξινολέμονο (C. aurantiifolia)· γλυκολέμονο (C. limetta)

                              φακές (Lens esculenta· Ervum lens)

                              λιναρόσπορος (Linum usitatissimum)

                              λούπινα (Lupinus spp.)

                              αραβόσιτος, καλαμπόκι (Zea mays)

                              πεπονόσποροι (Cucumis melo)

                              σπέρματα σιναπιού: λευκό σινάπι (Brassica nigra· B. hirta· Sinapis alba)· μαύρο σινάπι (Brassica nigra· Sinapis nigra)

                              μπάμιες (Abelmoschus esculentus· Hibiscus esculentus)

                              ελιές (Olea europaea)

                              πορτοκάλια: γλυκά πορτοκάλια (Citrus sinensis)· νεράτζια (C. aurantium)

                              ροδάκινα και νεκταρίνια (Prunus persica· Amygdalus persica· Persica laevis)

                              αχλάδια (Pyrus communis)

                              αρακάς (Pisum sativum)· κτηνοτροφικά μπιζέλια (P. arvense)

                              δυόσμος (Mentha spp.: M. piperita)

                              διόσπυρος (Diospyros kaki: D. virginiana)

                              φυστίκια (Pistacia vera)

                              δαμάσκηνα και αγριοδαμάσκηνα τζάνερα, μιραμπέλ, κορόμηλα (Prunus domestica)· τσάπουρνα (P. spinosa)

                              μηκωνόσπορος (Papaver somniferum)

                              κολοκύθες και κολοκύθια διαφόρων ειδών (Cucurbita spp.)

                              πύρεθρο (Chrysanthemum cinerariifolium)

                              κυδώνι (Cydonia oblonga· C. vulgaris· C. japonica)

                              κραμβόσποροι (Brassica napus var. oleifera)

                              σμέουρα (Rubus idaeus)

                              σπέρμα κνήκου (Carthamus tinctorius)

                              ορνιθόπους ο ήμερος (Ornithopus sativus)

                              σησαμόσπορος (Sesamum indicum)

                              σπέρματα σόγιας (Glycine soja)

                              μπαχαρικά: δάφνη (Laurus nobilis)· σπόρος άνηθου (Anethum graveolens)· σπόρος μοσχοσίταρου (Trigonella foenumgraecum)· κρόκος (Crocus sativus)· θυμάρι (Thymus vulgaris)· κουρκουμάς (Curcuma longa)

                              φράουλες (Fragaria spp.)

                              ηλιόσπορος (Helianthus annuus)

                              μανταρίνια (Citrus tangerina)· μανταρίνια (Citrus reticulata)· κλημεντίντες (C. unshiu)·

                              γογγύλια και αγριογογγύλια (Brassica rapa var. rapifera και oleifera spp.)

                              ανοιξιάτικος/κοινός βίκος (Vicia sativa)

                              σκορζονέρες (Scorzonera hispanica)

                              καρύδια (Jugland spp.: J. regia)

                              καρπούζια (Citrullus vulgaris)

                              διακοσμητικά φυτά που ανθοφορούν το έτος εφαρμογής.

                        ΜΕΡΟΣ B
                  Κατά την αξιολόγηση των αιτήσεων για χορήγηση άδειας σε φυτοπροστατευτικά προϊόντα που περιέχουν imidacloprid, τα κράτη μέλη εξετάζουν προσεκτικά τα κριτήρια του άρθρου 4 παράγραφος 3 του κανονισμού (ΕΚ) αριθ. 1107/2009 και διασφαλίζουν ότι έχουν υποβληθεί όλες οι απαραίτητες πληροφορίες και τα απαραίτητα στοιχεία πριν από τη χορήγηση σχετικής έγκρισης.
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία imidacloprid, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 26 Σεπτεμβρίου 2008, και τα συμπεράσματα της προσθήκης της έκθεσης ανασκόπησης για την ουσία imidacloprid, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 15 Μαρτίου 2013.
                  Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:

                              —

                              στην ασφάλεια των χειριστών και των εργαζομένων και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας,

                              —

                              στην ενδεχόμενη επίπτωση στους υδρόβιους οργανισμούς, στα μη στοχευόμενα αρθρόποδα, στους γεωσκώληκες, σε άλλους μακροοργανισμούς εδάφους και πρέπει να διασφαλίζουν ότι οι όροι της έγκρισης περιλαμβάνουν, όταν ενδείκνυται, μέτρα περιορισμού του κινδύνου.

                        Τα κράτη μέλη εξασφαλίζουν ότι:

                              —

                              η κάλυψη της επιφάνειας των σπόρων εκτελείται μόνον σε επαγγελματικές εγκαταστάσεις επεξεργασίας σπόρων. Οι εγκαταστάσεις αυτές εφαρμόζουν τις βέλτιστες διαθέσιμες τεχνικές, ώστε να εξασφαλίζεται ότι μπορεί να ελαχιστοποιηθεί η δημιουργία νεφών σκόνης κατά την αποθήκευση, τη μεταφορά και την εφαρμογή,

                              —

                              χρησιμοποιείται κατάλληλος εξοπλισμός γραμμικής σποράς, έτσι ώστε να εξασφαλίζεται υψηλός βαθμός ενσωμάτωσης στο έδαφος, ελαχιστοποίηση της διαφυγής και ελαχιστοποίηση της δημιουργίας νεφών σκόνης,

                              —

                              οι όροι έγκρισης περιλαμβάνουν, όπου ενδείκνυται, μέτρα άμβλυνσης του κινδύνου για την προστασία των μελισσών,

                              —

                              να εφαρμόζονται, κατά περίπτωση, προγράμματα παρακολούθησης στην επαλήθευση της πραγματικής έκθεσης των μελισσών στην ουσία imidacloprid σε περιοχές που χρησιμοποιούν εκτενώς οι συλλέκτριες μέλισσες ή οι μελισσοκόμοι, κατά περίπτωση.

                        Οι όροι χρήσης περιλαμβάνουν την εφαρμογή μέτρων άμβλυνσης του κινδύνου, κατά περίπτωση.
                  Ο κοινοποιών υποβάλλει επιβεβαιωτικές πληροφορίες σχετικά με:

                              α)

                              τον κίνδυνο για επικονιαστές εκτός των μελισσών·

                              β)

                              τον κίνδυνο για μέλισσες που συλλέγουν νέκταρ ή γύρη σε διαδοχικές καλλιέργειες·

                              γ)

                              το ενδεχόμενο πρόσληψης μέσω των ριζών κατά την ανθοφορία·

                              δ)

                              τον κίνδυνο για τις μέλισσες που συλλέγουν μελιτώδεις εκκρίσεις εντόμων·

                              ε)

                              την πιθανή έκθεση σε σταγονόρροια και τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω αυτής της έκθεσης·

                              στ)

                              την πιθανή έκθεση σε διασκορπισμό σκόνης μετά την εφαρμογή και τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω αυτής της έκθεσης·

                              ζ)

                              τον άμεσο και μακροπρόθεσμο κίνδυνο για την επιβίωση και ανάπτυξη της κυψέλης, και σχετικά με τον κίνδυνο για τους απογόνους των μελισσών λόγω τροφής με μολυσμένη γύρη και νέκταρ.

                        Ο κοινοποιών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Δεκεμβρίου 2014.».

      ΠΑΡΑΡΤΗΜΑ II

         Κατάλογος σπόρων, όπως αναφέρεται στο άρθρο 2

      Σπόροι στους οποίους εφαρμόζονται φυτοπροστατευτικά προϊόντα που περιέχουν τις ουσίες clothianidin, thiametoxam or imidacloprid, των οποίων η χρήση και διάθεση στην αγορά απαγορεύονται.

                  Κριθάρι, κεχρί, βρώμη, ρύζι, σίκαλη, σόργο, τριτικάλι, σίτος, όταν τα δημητριακά αυτά σπέρνονται από τον Ιανουάριο έως τον Ιούνιο.

                  μηδική (Medicago sativa)

                  γλυκάνισος (Pimpinella anisum)· αστεροειδής γλυκάνισος (Illicium verum)· κύμινο (Carum carvi)· κορίανδρος (Coriandrum sativum)· κύμινο (Cuminum cyminum)· μάραθος (Foeniculum vulgare)· καρποί αρκεύθου (Juniperus communis)

                  φασόλια (Phaseolus spp.)

                  κουκιά, λαθούρια, (Vicia faba var. Major· var. Equina· var. Minor)

                  φαγόπυρο (Fagopyrum esculentum)

                  σπέρμα σελλικυπρίου (Ricinus communis)

                  ρεβύθια (Cicer arietinum)

                  κόκκινες καυτερές πιπεριές (Capsicum frutescens· C. annuum)· μπαχάρι, πιπέρι Ιαμαϊκής (Pimenta officinalis)

                  τριφύλλι (Trifolium spp.). καφές, (Coffea spp. arabica, robusta, liberica)

                  βαμβακόσπορος (Gossypium spp.)

                  φασόλια μαυρομάτικα (Vigna unguiculata)

                  αγγούρια (Cucumis sativus)

                  αραχίδες (Arachis hypogea)

                  κάνναβη (Cannabis sativa)

                  ψυχανθή: λωτός ο κερατιοφόρος (Lotus corniculatus)· λεσπεδησία η γραμμωτή (Lespedeza spp.)· πουεραρία η θουμβέργιος (Pueraria lobata)· σεσμπάνια (Sesbania spp.)· ονοβρύχις (Onobrychis sativa)· ηδύσαρο (Hedysarum coronarium)

                  φακές (Lens esculenta· Ervum lens)

                  λιναρόσπορος (Linum usitatissimum)·

                  λούπινα (Lupinus spp.)

                  αραβόσιτος, καλαμπόκι (Zea mays)

                  πεπονόσποροι (Cucumis melo)

                  σιναπόσπορος λευκό σινάπι (Brassica alba· B. hirta· Sinapis nigra)· μαύρο σινάπι (Brassica nigra· Sinapis nigra)

                  μπάμιες (Abelmoschus esculentus)· μπάμιες (Hibiscus esculentus).

                  αρακάς (Pisum sativum)· κτηνοτροφικά μπιζέλια (P. arvense)

                  δυόσμος (Mentha spp.: M. piperita)

                  μηκωνόσπορος (Papaver somniferum)

                  κολοκύθες και κολοκύθια διαφόρων ειδών (Cucurbita spp.)

                  πύρεθρο (Chrysanthemum cinerariifolium)

                  κραμβόσποροι (Brassica napus var. oleifera)

                  σπέρμα κνήκου (Carthamus tinctorius)

                  σησαμόσπορος (Sesamum indicum)

                  σπέρματα σόγιας (Glycine soja)

                  μπαχαρικά: δάφνη (Laurus nobilis)· σπόρος άνηθου (Anethum graveolens)· σπόρος μοσχοσίταρου (Trigonella foenumgraecum)· κρόκος (Crocus sativus)· θυμάρι (Thymus vulgaris)· κουρκουμάς (Curcuma longa)

                  φράουλες (Fragaria spp.)

                  ηλιόσπορος (Helianthus annuus)

                  γογγύλια και αγριογογγύλια (Brassica rapa var. rapifera και oleifera spp.)

                  ανοιξιάτικος/κοινός βίκος (Vicia sativa)

                  καρπούζια (Citrullus vulgaris)

                  διακοσμητικά φυτά που ανθοφορούν το έτος εφαρμογής.


title: Εκτελεστικός κανονισμός (ΕΕ) αριθ. 151/2014 της Επιτροπής, της 18ης Φεβρουαρίου 2014 , για την έγκριση της δραστικής ουσίας S-abscisic acid, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               19.2.2014

               EL

               Επίσημη Εφημερίδα της Ευρωπαϊκής Ένωσης

               L 48/1

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 151/2014 ΤΗΣ ΕΠΙΤΡΟΠΉΣ

   της 18ης Φεβρουαρίου 2014
   για την έγκριση της δραστικής ουσίας S-abscisic acid, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών του Συμβουλίου 79/117/ΕΟΚ και 91/414/ΕΟΚ (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) πρέπει να εφαρμόζεται, όσον αφορά τη διαδικασία και τους όρους έγκρισης, για τις δραστικές ουσίες για τις οποίες εκδόθηκε απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία S-abscisic acid, οι όροι του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009 πληρούνται με την εκτελεστική απόφαση 2011/253/ΕΕ της Επιτροπής (3).

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 9 Δεκεμβρίου 2010 οι Κάτω Χώρες έλαβαν αίτηση από την εταιρεία Sumitomo Chemical Agro Europe SAS για την καταχώριση της δραστικής ουσίας S-abscisic acid στο παράρτημα I της οδηγίας 91/414/ΕΟΚ. Με την εκτελεστική απόφαση 2011/253/ΕΕ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 21 Μαΐου 2012.

               (4)

               Το σχέδιο έκθεσης αξιολόγησης εξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Η Αρχή υπέβαλε στην Επιτροπή το συμπέρασμά της (4) σχετικά με την εκτίμηση επικινδυνότητας φυτοφαρμάκων για τη δραστική ουσία S-abscisic acid στις 23 Ιουλίου 2013. Το σχέδιο έκθεσης αξιολόγησης και το συμπέρασμα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 13 Δεκεμβρίου 2013 με τη μορφή έκθεσης ανασκόπησης της Επιτροπής για την ουσία S-abscisic acid.

               (5)

               Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν την ουσία S-abscisic acid, μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η ουσία S-abscisic acid.

               (6)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 αυτού και με βάση τις τρέχουσες επιστημονικές και τεχνικές γνώσεις, είναι, εντούτοις, απαραίτητο να συμπεριληφθούν ορισμένοι όροι και περιορισμοί.

               (7)

               Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (8)

               Με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009, θα πρέπει, ωστόσο, να ισχύουν τα ακόλουθα. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν την έγκριση φυτοπροστατευτικών προϊόντων που περιέχουν την ουσία S-abscisic acid. Τα κράτη μέλη θα πρέπει να τροποποιούν, να αντικαθιστούν ή να ανακαλούν, κατά περίπτωση, τις εγκρίσεις. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερο διάστημα για την υποβολή και την αξιολόγηση του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, για κάθε φυτοπροστατευτικό προϊόν και για κάθε προβλεπόμενη χρήση σύμφωνα με τις ενιαίες αρχές.

               (9)

               Η πείρα που αποκτήθηκε από καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων αδειών όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να διασαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος άδειας αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους αδειών, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

               (10)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (6) θα πρέπει να τροποποιηθεί αναλόγως.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία S-abscisic acid, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, κατά περίπτωση, τις ισχύουσες άδειες φυτοπροστατευτικών προϊόντων που περιέχουν την ουσία S-abscisic acid ως δραστική ουσία έως την 31η Δεκεμβρίου 2014.
   Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του παρόντος κανονισμού, με εξαίρεση αυτών των όρων που επισημαίνονται στη στήλη που αφορά τους ειδικούς όρους στο εν λόγω παράρτημα, και ότι ο κάτοχος της άδειας διαθέτει φάκελο ή έχει πρόσβαση σε φάκελο που πληροί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία S-abscisic acid, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 30 Ιουνίου 2014 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη σχετικά με τους ειδικούς όρους στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Ύστερα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει S-abscisic acid ως μόνη δραστική ουσία, τροποποιούν ή ανακαλούν, κατά περίπτωση, την άδεια έως την 31η Δεκεμβρίου 2015 το αργότερο· ή

               β)

               σε περίπτωση που ένα προϊόν περιέχει S-abscisic acid ως μία από πολλές δραστικές ουσίες, κατά περίπτωση, τροποποιούν ή ανακαλούν την άδεια έως την 31η Δεκεμβρίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με την οποία (τις οποίες) καταχωρίστηκε(-αν) η σχετική ουσία(-ες) στο παράρτημα I της οδηγίας 91/414/ΕΟΚ, ή εγκρίθηκε η εν λόγω ουσία(-ες), εφόσον η τελευταία ημερομηνία είναι μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Ιουλίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Φεβρουαρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (3)  Εκτελεστική απόφαση 2011/253/ΕΕ της Επιτροπής, της 26ης Απριλίου 2011, με την οποία αναγνωρίζεται καταρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση των metobromuron, S-Abscisic acid, Bacillus amyloliquefaciens subsp. plantarum D747, Bacillus pumilus QST 2808 και Streptomyces lydicus WYEC 108 στο παράρτημα I της οδηγίας 91/414/ΕΟΚ του Συμβουλίου (ΕΕ L 106 της 27.4.2011, σ. 13).

      (4)  EFSA Journal 2013· 11(8):3341. Δημοσιεύεται στον δικτυακό τόπο: www.efsa.europa.eu

      (5)  Κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (ΕΕ L 366 της 15.12.1992, σ. 10).

      (6)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      ΠΑΡΑΡΤΗΜΑ I

                  Κοινή ονομασία, Αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                  S-abscisic acid
                  Αριθ. CAS 21293-29-8
                  Αριθ. CIPAC
                  Δεν έχει χορηγηθεί

                  (2Z,4E)-5-[(1S)-1-υδροξυ-2,6,6-τριμεθυλο-4-οξοκυκλοεξ-2-εν-1-υλο]-3-μεθυλοπεντα-2,4-διενοϊκό οξύ
                  ή
                  (7E,9Z)-(6S)-6-υδροξυ-3-οξο-11-απο-ε-καροτεν-11-οϊκό οξύ

                  960 g/kg

                  1 Ιουλίου 2014

                  30 Ιουνίου 2024

                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το S-abscisic acid, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 13 Δεκεμβρίου 2013.
                  Στη συνολική αυτή αξιολόγηση τα κράτη μέλη οφείλουν να δίνουν ιδιαίτερη προσοχή στην προστασία των υδρόβιων οργανισμών.
                  Οι όροι χρήσης πρέπει να περιλαμβάνουν, κατά περίπτωση, μέτρα περιορισμού του κινδύνου.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                     Αριθμός

                     Κοινή ονομασία, Αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «65

                     S-abscisic acid
                     Αριθ. CAS
                     21293-29-8
                     Αριθ. CIPAC
                     Δεν έχει χορηγηθεί

                     (2Z,4E)-5-[(1S)-1-υδροξυ-2,6,6-τριμεθυλο-4-οξοκυκλοεξ-2-εν-1-υλο]-3-μεθυλοπεντα-2,4-διενοϊκό οξύ
                     ή
                     (7E,9Z)-(6S)-6-υδροξυ-3-οξο-11-απο-ε-καροτεν-11-οϊκό οξύ

                     960 g/kg

                     1η Ιουλίου 2014

                     30ή Ιουνίου 2024

                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το S-abscisic acid, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 13 Δεκεμβρίου 2013.
                     Σε αυτήν τη γενική αξιολόγηση, τα κράτη μέλη δίνουν ιδιαίτερη προσοχή στην προστασία των υδρόβιων οργανισμών.
                     Οι όροι χρήσης πρέπει να περιλαμβάνουν, κατά περίπτωση, μέτρα περιορισμού του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Εκτελεστικός κανονισμός (ΕΕ) αριθ. 1177/2013 της Επιτροπής, της 20ής Νοεμβρίου 2013 , για την έγκριση της δραστικής ουσίας spirotetramat, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               21.11.2013

               EL

               Επίσημη Εφημερίδα της Ευρωπαϊκής Ένωσης

               L 312/28

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1177/2013 ΤΗΣ ΕΠΙΤΡΟΠΉΣ

   της 20ής Νοεμβρίου 2013
   για την έγκριση της δραστικής ουσίας spirotetramat, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, πρέπει να εφαρμόζεται η οδηγία 91/414/ΕΟΚ του Συμβουλίου (2), όσον αφορά τη διαδικασία και τους όρους έγκρισης, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία spirotetramat, οι όροι του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009 πληρούνται με την απόφαση 2007/560/ΕΚ της Επιτροπής (3).

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, στις 9 Οκτωβρίου 2006 η Αυστρία έλαβε αίτηση από την εταιρεία Bayer CropScience AG για την καταχώριση της δραστικής ουσίας spirotetramat στο παράρτημα I της οδηγίας 91/414/ΕΟΚ. Με την απόφαση 2007/560/ΕΚ επιβεβαιώθηκε ότι ο φάκελος ήταν «πλήρης», κατά την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 5 Μαΐου 2008.

               (4)

               Το σχέδιο έκθεσης αξιολόγησης επανεξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων («η Αρχή»). Η Αρχή υπέβαλε στην Επιτροπή το πόρισμά της σχετικά με την εξέταση της εκτίμησης επικινδυνότητας φυτοφαρμάκων για τη δραστική ουσία spirotetramat (4) στις 27 Μαΐου 2013. Το σχέδιο της έκθεσης αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 3 Οκτωβρίου 2013 με τη μορφή έκθεσης ανασκόπησης της Επιτροπής για την ουσία spirotetramat.

               (5)

               Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν spirotetramat, μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου, είναι σκόπιμο να εγκριθεί η ουσία spirotetramat.

               (6)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι, εντούτοις, απαραίτητο να συμπεριληφθούν ορισμένοι όροι και περιορισμοί. Είναι, ειδικότερα, σκόπιμο να ζητηθούν περαιτέρω επιβεβαιωτικές πληροφορίες.

               (7)

               Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέπει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (8)

               Ωστόσο, με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009, θα πρέπει να εφαρμοστούν τα ακόλουθα. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν τις άδειες φυτοπροστατευτικών προϊόντων που περιέχουν spirotetramat. Τα κράτη μέλη θα πρέπει να τροποποιούν, να αντικαθιστούν ή να ανακαλούν, κατά περίπτωση, τις άδειες. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και την αξιολόγηση του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, κάθε φυτοπροστατευτικού προϊόντος για κάθε προβλεπόμενη χρήση σύμφωνα με τις ενιαίες αρχές.

               (9)

               Η εμπειρία από τις καταχωρίσεις στο παράρτημα I της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων αδειών όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαία η αποσαφήνιση των καθηκόντων των κρατών μελών, ιδίως του καθήκοντός τους να επαληθεύουν ότι ο κάτοχος άδειας έχει αποδεδειγμένα πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω αποσαφήνιση δεν επιβάλλει νέες υποχρεώσεις στα κράτη μέλη ή στους κατόχους αδειών, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

               (10)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (6) θα πρέπει να τροποποιηθεί αναλόγως.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία spirotetramat, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, εφόσον είναι αναγκαίο, τις ισχύουσες άδειες φυτοπροστατευτικών προϊόντων που περιέχουν την ουσία spirotetramat ως δραστική ουσία έως την 31η Οκτωβρίου 2014.
   Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του εν λόγω κανονισμού, εκτός από εκείνους της στήλης «Ειδικές διατάξεις» του εν λόγω παραρτήματος, και ότι ο κάτοχος της άδειας διαθέτει φάκελο ή έχει πρόσβαση σε φάκελο που ικανοποιεί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει spirotetramat, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως την 30ή Απριλίου 2014 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που πληροί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη «Ειδικές διατάξεις» στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Έπειτα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει spirotetramat ως μόνη δραστική ουσία, κατά περίπτωση, τροποποιούν ή ανακαλούν την άδεια έως την 31η Οκτωβρίου 2015 το αργότερο· ή

               β)

               σε περίπτωση που ένα προϊόν περιέχει spirotetramat ως μία από πολλές δραστικές ουσίες, κατά περίπτωση, τροποποιούν ή ανακαλούν την άδεια έως την 31η Οκτωβρίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με την (τις) οποία(-ες) καταχωρίστηκε(-αν) η (οι) σχετική(-ές) ουσία(-ες) στο παράρτημα I της οδηγίας 91/414/ΕΟΚ ή εγκρίθηκε(-αν) η (οι) εν λόγω ουσία(-ες), εφόσον η τελευταία ημερομηνία είναι μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (3)  Απόφαση 2007/560/ΕΚ της Επιτροπής, της 2ας Αυγούστου 2007, με την οποία αναγνωρίζεται καταρχήν η πληρότητα των φακέλων που υποβλήθηκαν για λεπτομερή εξέταση με σκοπό την ενδεχόμενη καταχώριση των ουσιών χλωραντρανιλιπρόλ, επταμαλοξυγλουκάν, σπειροτετραμάτ και του πυρηνικού πολυεδρικού ιού Helicoverpa armigera στο παράρτημα I της οδηγίας 91/414/ΕΟΚ του Συμβουλίου (ΕΕ L 213 της 15.8.2007, σ. 29).

      (4)  Δελτίο EFSA (2013) 11(6): 3243. Διαθέσιμο στο διαδίκτυο στη διεύθυνση: www.efsa.europa.eu

      (5)  Κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (ΕΕ L 366 της 15.12.1992, σ. 10).

      (6)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικές διατάξεις

                  Spirotetramat
                  Αριθ. CAS. 203313-25-1
                  Αριθ. CIPAC 795

                     cis-4-(αιθοξυκαρβονυλοξυ)-8-μεθοξυ-3-(2,5-ξυλυλο)-1-αζασπειρο[4.5]δεκ-3-εν-2-όνη

                  ≥ 970 g/kg

                  1η Μαΐου 2014

                  30 Απριλίου 2024

                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία spirotetramat, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 3 Οκτωβρίου 2013.
                  Κατά τη συνολική αυτή αξιολόγηση τα κράτη μέλη αποδίδουν ιδιαίτερη προσοχή στην επικινδυνότητα για τα εντομοφάγα πτηνά.
                  Οι όροι χρήσης περιλαμβάνουν, κατά περίπτωση, μέτρα μετριασμού του κινδύνου.
                  Ο αιτών υποβάλλει στην Επιτροπή, στα κράτη μέλη και στην Αρχή επιβεβαιωτικές πληροφορίες όσον αφορά το δυναμικό επιδράσεων ενδοκρινικού διαταράκτη σε πτηνά και ψάρια, εντός προθεσμίας δύο ετών από την έγκριση των κατευθυντήριων γραμμών του ΟΟΣΑ για τις δοκιμές σχετικά με τη διαταραχή της ενδοκρινικής λειτουργίας ή, εναλλακτικά, των εγκεκριμένων από την Κοινότητα κατευθυντήριων γραμμών για τις δοκιμές.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011, προστίθεται η ακόλουθη εγγραφή:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     «60

                     Spirotetramat
                     Αριθ. CAS 203313-25-1
                     Αριθ. CIPAC 795

                        cis-4-(αιθοξυκαρβονυλοξυ)-8-μεθοξυ-3-(2,5-ξυλυλο)-1-αζασπειρο[4.5]δεκ-3-εν-2-όνη

                     ≥ 970 g/kg

                     1η Μαΐου 2014

                     30 Απριλίου 2024

                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία spirotetramat, και ιδίως τα προσαρτήματα I και II αυτής, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 3 Οκτωβρίου 2013.
                     Κατά τη συνολική αυτή αξιολόγηση τα κράτη μέλη αποδίδουν ιδιαίτερη προσοχή στην επικινδυνότητα για τα εντομοφάγα πτηνά.
                     Οι όροι χρήσης περιλαμβάνουν, κατά περίπτωση, μέτρα μετριασμού του κινδύνου.
                     Ο αιτών υποβάλλει στην Επιτροπή, στα κράτη μέλη και στην Αρχή επιβεβαιωτικές πληροφορίες όσον αφορά το δυναμικό επιδράσεων ενδοκρινικού διαταράκτη σε πτηνά και ψάρια, εντός προθεσμίας δύο ετών από την έγκριση των κατευθυντήριων γραμμών του ΟΟΣΑ για τις δοκιμές σχετικά με τη διαταραχή της ενδοκρινικής λειτουργίας ή, εναλλακτικά, των εγκεκριμένων από την Κοινότητα κατευθυντήριων γραμμών για τις δοκιμές».

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Εκτελεστικός κανονισμός (ΕΕ) αριθ. 1334/2014 της Επιτροπής, της 16ης Δεκεμβρίου 2014 , για την έγκριση της δραστικής ουσίας gamma-cyhalotrin, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και για να επιτραπεί στα κράτη μέλη να παρατείνουν τη διάρκεια των προσωρινών αδειών που έχουν χορηγηθεί για την εν λόγω δραστική ουσία  Κείμενο που παρουσιάζει ενδιαφέρον για τον ΕΟΧ

text:
               17.12.2014

               EL

               Επίσημη Εφημερίδα της Ευρωπαϊκής Ένωσης

               L 360/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1334/2014 ΤΗΣ ΕΠΙΤΡΟΠΉΣ
   της 16ης Δεκεμβρίου 2014
   για την έγκριση της δραστικής ουσίας gamma-cyhalotrin, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και για να επιτραπεί στα κράτη μέλη να παρατείνουν τη διάρκεια των προσωρινών αδειών που έχουν χορηγηθεί για την εν λόγω δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) πρέπει να εφαρμόζεται, όσον αφορά τη διαδικασία και τους όρους έγκρισης, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία gamma-cyhalothrin οι όροι του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009 πληρούνται με την απόφαση 2004/686/ΕΚ της Επιτροπής (3).

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο έλαβε στις 4 Νοεμβρίου 2003 αίτηση από την εταιρεία Cheminova A/S για την καταχώριση της δραστικής ουσίας gamma-cyhalothrin στο παράρτημα I της οδηγίας 91/414/ΕΟΚ. Με την απόφαση 2004/686/ΕΚ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής, το Ηνωμένο Βασίλειο, υπέβαλε σχέδιο έκθεσης αξιολόγησης στις 25 Ιανουαρίου 2008. Σύμφωνα με το άρθρο 11 παράγραφος 6 του κανονισμού (ΕΕ) αριθ. 188/2011 της Επιτροπής (4), ζητήθηκαν συμπληρωματικές πληροφορίες από τον αιτούντα. Η αξιολόγηση των συμπληρωματικών πληροφοριών από το Ηνωμένο Βασίλειο υποβλήθηκε με τη μορφή επικαιροποιημένου σχεδίου έκθεσης αξιολόγησης στις 13 Σεπτεμβρίου 2012.

               (4)

               Το σχέδιο έκθεσης αξιολόγησης εξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Η Αρχή υπέβαλε στην Επιτροπή το πόρισμά της σχετικά με την εκτίμηση της επικινδυνότητας φυτοφαρμάκων για τη δραστική ουσία gamma-cyhalothrin (5) στις 4 Φεβρουαρίου 2014. Το σχέδιο της έκθεσης και τα συμπεράσματα της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής φυτών, ζώων, τροφίμων και ζωοτροφών και οριστικοποιήθηκαν στις 10 Οκτωβρίου 2014 με τη μορφή έκθεσης ανασκόπησης της Επιτροπής για την ουσία gamma-cyhalothrin.

               (5)

               Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν gamma-cyhalothrin μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Συνεπώς, είναι σκόπιμο να εγκριθεί η δραστική ουσία gamma-cyhalothrin.

               (6)

               Ωστόσο, σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του εν λόγω κανονισμού, και με βάση τις τρέχουσες επιστημονικές και τεχνικές γνώσεις, είναι αναγκαίο να συμπεριληφθούν ορισμένοι όροι και περιορισμοί. Συγκεκριμένα, ενδείκνυται να ζητηθούν περαιτέρω επιβεβαιωτικές πληροφορίες.

               (7)

               Πριν από την έγκριση θα πρέπει να μεσολαβήσει εύλογο χρονικό διάστημα ώστε τα κράτη μέλη και οι ενδιαφερόμενοι να μπορέσουν να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (8)

               Με την επιφύλαξη των υποχρεώσεων που προβλέπονται από τον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009 θα πρέπει, ωστόσο, να ισχύουν τα ακόλουθα. Ύστερα από την έγκριση, τα κράτη μέλη πρέπει να έχουν στη διάθεσή τους περίοδο έξι μηνών για να επανεξετάσουν τις άδειες των φυτοπροστατευτικών προϊόντων που περιέχουν την ουσία gamma-cyhalothrin. Τα κράτη μέλη θα πρέπει, κατά περίπτωση, να τροποποιήσουν, να αντικαταστήσουν ή να ανακαλέσουν τις άδειες. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερο διάστημα για την υποβολή και την αξιολόγηση του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, για κάθε φυτοπροστατευτικό προϊόν και για κάθε προβλεπόμενη χρήση σύμφωνα με τις ενιαίες αρχές.

               (9)

               Η πείρα που αποκτήθηκε από τις καταχωρίσεις δραστικών ουσιών στο παράρτημα I της οδηγίας 91/414/ΕΟΚ, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (6), έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων αδειών όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, και ιδίως το καθήκον να επαληθεύουν ότι ο κάτοχος της άδειας έχει αποδεδειγμένα πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους των αδειών, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

               (10)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (7) θα πρέπει να τροποποιηθεί αναλόγως.

               (11)

               Είναι, επίσης, σκόπιμο να επιτραπεί στα κράτη μέλη να παρατείνουν τη διάρκεια των προσωρινών αδειών που έχουν χορηγηθεί για φυτοπροστατευτικά προϊόντα που περιέχουν την ουσία gamma-cyhalothrin ώστε να τους δοθεί ο αναγκαίος χρόνος να εκπληρώσουν τις υποχρεώσεις που ορίζονται στον παρόντα κανονισμό όσον αφορά τις εν λόγω προσωρινές άδειες.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία gamma-cyhalothrin, όπως προσδιορίζεται στο παράρτημα I, εγκρίνεται υπό τους όρους που αναφέρονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή αποσύρουν, εφόσον είναι απαραίτητο, τις ισχύουσες άδειες φυτοπροστατευτικών προϊόντων που περιέχουν την ουσία gamma-cyhalothrin ως δραστική ουσία πριν από τις 30 Σεπτεμβρίου 2015.
   Έως την ημερομηνία αυτή επαληθεύουν ιδίως ότι, αφενός, πληρούνται οι όροι του παραρτήματος I του παρόντος κανονισμού, με εξαίρεση τους όρους της στήλης «Ειδικοί όροι» του εν λόγω παραρτήματος, και, αφετέρου, ο κάτοχος της άδειας διαθέτει φάκελο —ή έχει πρόσβαση σε φάκελο— που πληροί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει την ουσία gamma-cyhalothrin, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 31 Μαρτίου 2015 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη τη στήλη σχετικά με τους ειδικούς όρους στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Μετά την εξακρίβωση αυτή, τα κράτη μέλη:

               α)

               στην περίπτωση προϊόντος που περιέχει την ουσία gamma-cyhalothrin ως μόνη δραστική ουσία, τροποποιούν ή ανακαλούν, ανάλογα με την περίπτωση, την άδεια έως τις 30 Σεπτεμβρίου 2016 το αργότερο· ή

               β)

               σε περίπτωση που το προϊόν περιέχει gamma-cyhalothrin ως μία από πολλές δραστικές ουσίες τροποποιούν ή ανακαλούν, κατά περίπτωση, την άδεια έως τις 30 Σεπτεμβρίου 2016 ή έως την ημερομηνία που έχει οριστεί για την εν λόγω τροποποίηση ή ανάκληση στην/στις αντίστοιχη/-ες νομοθετική/-ές πράξη/-εις με την/τις οποία/-ες καταχωρίστηκε/-αν η/οι σχετική/-ές ουσία/-ες στο παράρτημα I της οδηγίας 91/414/ΕΟΚ, ή εγκρίθηκε/-αν η/οι εν λόγω ουσία/-ες, ανάλογα με το ποια ημερομηνία είναι μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Παράταση της διάρκειας των υφιστάμενων προσωρινών αδειών
   Τα κράτη μέλη μπορούν να παρατείνουν τη διάρκεια των προσωρινών αδειών για τα φυτοπροστατευτικά προϊόντα που περιέχουν την ουσία gamma-cyhalothrin για περίοδο που λήγει το αργότερο στις 30 Σεπτεμβρίου 2016.
   Άρθρο 5
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2015.
   Το άρθρο 4 εφαρμόζεται από την ημερομηνία έναρξης της ισχύος του παρόντος κανονισμού.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (3)  Απόφαση 2004/686/ΕΚ της Επιτροπής, της 29ης Σεπτεμβρίου 2004, με την οποία αναγνωρίζεται καταρχήν η πληρότητα των φακέλων που υποβλήθηκαν για λεπτομερή εξέταση με σκοπό την ενδεχόμενη καταχώριση της προκιναζίδης, του IKI-220 (φλονικαμίδη) και της γ-κυαλοθρίνης στο παράρτημα I της οδηγίας 91/414/ΕΟΚ του Συμβουλίου (ΕΕ L 313 της 12.10.2004, σ. 21).

      (4)  Κανονισμός (ΕΕ) αριθ. 188/2011 της Επιτροπής, της 25ης Φεβρουαρίου 2011, για τη θέσπιση λεπτομερών κανόνων σχετικά με την εφαρμογή της οδηγίας 91/414/ΕΟΚ του Συμβουλίου όσον αφορά τη διαδικασία αξιολόγησης των δραστικών ουσιών που δεν κυκλοφορούσαν στην αγορά δύο έτη μετά την ημερομηνία κοινοποίησης της εν λόγω οδηγίας (ΕΕ L 53 της 26.2.2011, σ. 51).

      (5)  Ευρωπαϊκή Αρχή για την Ασφάλεια των Τροφίμων, 2014. Συμπεράσματα σχετικά με την επιστημονική επανεξέταση της εκτίμησης επικινδυνότητας των φυτοπροστατευτικών προϊόντων που ενέχει η δραστική ουσία gamma-cyhalothrin. EFSA Journal 2014· 12 (2): 3560, 93 σελίδες, doi:10.2903/j.efsa.2014.3560

      (6)  Κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (ΕΕ L 366 της 15.12.1992, σ. 10).

      (7)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                  Gamma-cyhalothrin
                  Αριθ. CAS 76703-62-3
                  Αριθ. CIPAC 768

                  (1R,3R)-3-[(Z)-2-χλωρο-3,3,3-τριφθοροπροπενυλο]-2,2-διμεθυλοκυκλοπροπανοκαρβοξυλικό (S)-α-κυανο-3-φαινοξυβενζύλιο ή
                  (1R)-cis-3-[(Z)-2-χλωρο-3,3,3-τριφθοροπροπενυλο]-2,2-διμεθυλοκυκλοπροπανοκαρβοξυλικό (S)-α-κυανο-3-φαινοξυβενζύλιο

                  ≥ 980 g/kg

                  1η Απριλίου 2015

                  31 Μαρτίου 2025

                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης σχετικά με την ουσία gamma-cyhalothrin, και ιδίως τα προσαρτήματα I και II της εν λόγω έκθεσης, όπως οριστικοποιήθηκε στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 10 Οκτωβρίου 2014.
                  Σ' αυτή τη γενική αξιολόγηση, τα κράτη μέλη δίνουν ιδιαίτερη προσοχή:

                              α)

                              στην ασφάλεια των χειριστών και των εργαζομένων·

                              β)

                              στον κίνδυνο για τους υδρόβιους οργανισμούς.

                        Οι όροι χρήσης πρέπει να περιλαμβάνουν, κατά περίπτωση, μέτρα περιορισμού του κινδύνου.
                  Ο αιτών υποβάλλει επιβεβαιωτικές πληροφορίες όσον αφορά:

                              1.

                              τις αναλυτικές μεθόδους για την παρακολούθηση των καταλοίπων στα υγρά και στους ιστούς του σώματος και στις περιβαλλοντικές μήτρες·

                              2.

                              την τοξικολογική συμπεριφορά των μεταβολιτών CPCA, PBA και PBA(OH)·

                              3.

                              τον μακροπρόθεσμο κίνδυνο για τα άγρια θηλαστικά·

                              4.

                              την πιθανότητα βιομεγέθυνσης στην τροφική αλυσίδα των χερσαίων και των υδρόβιων οργανισμών.

                        Ο αιτών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 31 Μαρτίου 2017.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη καταχώριση:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «82

                     Gamma-cyhalothrin
                     Αριθ. CAS 76703-62-3
                     Αριθ. CIPAC 768

                     (1R,3R)-3-[(Z)-2-χλωρο-3,3,3-τριφθοροπροπενυλο]-2,2-διμεθυλοκυκλοπροπανοκαρβοξυλικό (S)-α-κυανο-3-φαινοξυβενζύλιο ή
                     (1R)-cis-3-[(Z)-2-χλωρο-3,3,3-τριφθοροπροπενυλο]-2,2-διμεθυλοκυκλοπροπανοκαρβοξυλικό (S)-α-κυανο-3-φαινοξυβενζύλιο

                     ≥ 980 g/kg

                     1η Απριλίου 2015

                     31 Μαρτίου 2025

                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης σχετικά με την ουσία gamma-cyhalothrin, και ιδίως τα προσαρτήματα I και II της εν λόγω έκθεσης, όπως οριστικοποιήθηκε στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 10 Οκτωβρίου 2014.
                     Σ' αυτή τη γενική αξιολόγηση, τα κράτη μέλη δίνουν ιδιαίτερη προσοχή:

                                 α)

                                 στην ασφάλεια των χειριστών και των εργαζομένων·

                                 β)

                                 στον κίνδυνο για τους υδρόβιους οργανισμούς.

                           Οι όροι χρήσης πρέπει να περιλαμβάνουν, κατά περίπτωση, μέτρα περιορισμού του κινδύνου.
                     Ο αιτών υποβάλλει επιβεβαιωτικές πληροφορίες όσον αφορά:

                                 1.

                                 τις αναλυτικές μεθόδους για την παρακολούθηση των καταλοίπων στα υγρά και στους ιστούς του σώματος και στις περιβαλλοντικές μήτρες·

                                 2.

                                 την τοξικολογική συμπεριφορά των μεταβολιτών CPCA, PBA και PBA(OH)·

                                 3.

                                 τον μακροπρόθεσμο κίνδυνο για τα άγρια θηλαστικά·

                                 4.

                                 την πιθανότητα βιομεγέθυνσης στην τροφική αλυσίδα των χερσαίων και των υδρόβιων οργανισμών.

                           Ο αιτών υποβάλλει στην Επιτροπή, στα κράτη μέλη και στην Αρχή τις σχετικές πληροφορίες έως τις 31 Μαρτίου 2017.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.